Výročná správa o činnosti 
Rady školy pri Materskej škole, Budovateľská 8, 080 01 Prešov
za obdobie od apríla 2009 do marca 2010.

	V súlade so zákonom NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov  a v súlade s ustanovením § 9 ods.1 Vyhlášky Ministerstva školstva SR č.291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení bola v marci 2009 konštituovaná voľbou nová rada školy.

Údaje o rade školy

Zvolení zástupcovia za jednotlivé kategórie:
     Pedagogickí zamestnanci:
	1. Magdaléna Fesičová – učiteľka, zástupca predsedu RŠ 
	2. Jana Jaščurová – učiteľka 
     Nepedagogickí zamestnanci:   
	3. Johana Štefančíková – vedúca ŠJ   
     Rodičia :
	4. PaedDr. Ján Pavlinský - predseda RŠ
	5 . Monika Klimková - rodič
	6. Šipošová - rodič
Delegovaní zástupcovia za zriaďovateľa :
	7. Ing.arch.Viktor Tkačík – poslanec MZ
	8. PaedDr.Miroslav Benko - poslanec MZ
Delegovaný zástupca za inštitúciu poskytujúca výchovu a vzdelávanie :
	9. Mgr. Radoslav Džugan, 

Priebeh zasadnutí rady školy za zmienené obdobie 

Prvé zasadnutie RŠ (18.6.2009)
1.	Info o osvedčení, ktoré dostanú žiaci „predškolského“ ročníka. 
2.	V zmysle VZN – úhrada poplatkov v školských zariadeniach – zvýšenie školného z 8,30 € na 10,00 €.schválené.
3.	Oboznámenie členov RŠ so školským vzdelávacím  programom v zmysle ISCED 0 platným pre šk.r. 2009/2010. Hlavné zásady výchovnej činnosti ŠkVP sú zdravý životný štýl, kvalifikovaná výučba cudzích jazykov, podpora ľudovej slovesnosti na pozadí poznávania regionálnej histórie.
4.	Zmeny v Štatúte RŠ spôsobených novým školským zákonom.
5.	Prerokovanie výročnej správy o činnosti RŠ za obdobie od 4/2048 do 4/2009. 
6.	Požiadavka na výmenu okien, ktoré sú evidentne v havarijnom stave, sú nefunkčné a predstavujú z bezpečnostného hľadiska riziko ohrozenia zdravia.

Druhé zasadnutie RŠ (14.10.2009)
1.	Prednesená Správa o výchovno-vzdelávacej činnosti MŠ za šk.r. 2008-2009, Info o organizácii šk.r. 2009-2010 (počet detí, zamestnancov...) a Návrh rozpočtu na rok 2010. Riaditeľka školy informovala o problémoch s priesakom spodnej vody do priestorov školskej kuchyne.
2.	Info o prácach, ktoré boli vykonané pri údržbe budovy školy - priesak povrchovej vody do priestorov školskej kuchyne a jej skladových priestorov, čo sa prejavuje výrazným zamokrením stien s vysokou pravdepodobnosťou následného výskytu pliesne v týchto priestoroch v sychravom počasí. 

Tretie zasadnutie RŠ (18.1.2010)
1.	Prednesená Správa o čerpaní rozpočtových prostriedkov za rok 2009 a Návrh rozpočtu na rok 2010.
2.	Riešenie problémov s priesakom spodnej vody do priestorov školskej kuchyne.
3.	Zverejnené Kritéria prijatia žiakov do MŠ. súhlasné stanovisko so prioritami prijatia:
a.	deti s odkladom PŠD
b.	deti po dovŕšení piateho roku veku
c.	deti, ktoré majú súrodencov v MŠ
d.	deti, ktorým v šk.r. 2009/2010 bolo vydané rozhodnutie o neprijatí
e.	do 5.triedy prednostne prijímať dvojročné deti  (cca 14 detí)

Štvrté zasadnutie RŠ (31.3.2010)
1. Prednesená správa o činnosti RŠ za obdobie od 4/2009 do 3/2010.
2. Info o výsledkoch prijímacieho konania pre šk.r. 2010/2011.

Záver:
Rada školy vyslovila podporu činnosti riaditeľky školy a pedagogického zboru MŠ na úseku výchovno-vzdelávacej i riadiacej činnosti.
Rada školy ďakuje riaditeľke MŠ, všetkým zamestnancom, dodávateľom a sponzorom školy, ktorí sa podieľali na úpravach v areále školskej záhrady, zakúpení nových didaktických pomôcok, obmene školského nábytku, ako aj ostatným ekonomickým a výchovným aktivitám, ktoré za uplynulé obdobie v priestoroch materskej školy boli vykonávané.
Rada školy upozorňuje zriaďovateľa na negatíva, ktoré so sebou prináša zmena rozpočtu školy počas účtovného roka.
Rada školy upozorňuje na akútny stav potreby výmeny všetkých okien, ktoré predstavujú vážne bezpečnostné riziko pre žiakov MŠ ako aj sanáciu základového muriva v priestoroch školskej kuchyne.
Rada školy vzala na vedomie stanovisko (U040) k havarijnému stavu izolácie spodnej stavby, ktoré vydala vedúca OSR MÚ Prešov Ing.Martausová. RŠ predpokladá, že zmienená stavba bude realizovaná do začiatku nového školského roka.

Prešov, 31.marec 2010

							PaedDr. Ján Pavlinský
							Predseda RŠ